Diari Oficial de la Generalitat Valenciana


Sumari del DOGV 3181, del 11-02-1998 (1998/504)

RESOLUCIÓ de 7 de gener de 1998, del Rectorat de la Universitat de València, per la qual convoca a concurs públic una plaça de becari d'investigació en el Departament de Microbiologia i Ecologia de la Facultat de Ciències Biològiques.
------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3181

Data del DOGV
:   11-02-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/504


Data del document
:   07-01-1998

Organisme emissor
:   Universitat de València

Tipus de document
:   Resolució

RESOLUCIÓ de 7 de gener de 1998, del Rectorat de la Universitat de València, per la qual convoca a concurs públic una plaça de becari d'investigació en el Departament de Microbiologia i Ecologia de la Facultat de Ciències Biològiques. [1998/Q504]
  
Aquest Rectorat, fent ús de les competències que li atribueix l'article 4 de l'Ordre Ministerial de 27 de març de 1986 i segons el que estableixen els estatuts d'aquesta Universitat, convoca a concurs públic una plaça de becari d'investigació, d'acord amb les següents:
  
Bases de la convocatòria
  
1. Títol del projecte: "Shallow wetland lake functioning and restoration in a changing European environment", dirigit per la professora María Rosa Miracle Solé, del Departament de Microbiologia i Ecologia de la Facultat de Ciències Biològiques.
  
2. Número de places: 1.
  
3. Perfil de la beca:
  
3.1. Requisits:
  
3.1.1. Llicenciat en Ciències Biològiques.
  
3.1.2. Alumne de tercer cicle (o compromís de matricular-s'hi).
  
3.2. Mèrits que es valoraran:
  
3.2.1. Experiència en tècniques de camp en limnologia.
  
3.2.2. Experiència en la identificació i recompte de microinvertebrats i macroinvertebrats d'aigua dolça.
  
3.2.3. Coneixements d'idiomes i informàtica.
  
3.2.4. Experiència en projectes europeus.
  
3.3. Objetius del becari: participació en un projecte internacional de mesocosmos en llacs soms, dominats, en un principi, per macròfits, per avaluar els canvis en les comunitats zooplanctòniques i bentòniques quan són sotmeses a diferents càrregues de nutrients i diversos nivells de predació per peixos.
  
3.4. Condicions de la beca.
  
3.4.1. Durada: 1 any prorrogable.
  
3.4.2. Dotació: 110.000 pessetes/mes brutes.
  
3.4.3. Incompatibilitat amb qualsevol altra beca o ajuda finançada amb fons públics o privats, així com amb qualsevol sou o salari, tret dels contractes derivats de l'aplicació de l'article 11 de la Llei de Reforma Universitària (Llei 11/1983, de 25 d'agost).
  
3.4.4. Aquesta beca no estableix relació laboral ni contractual amb la Universitat de València ni compromís quant a la posterior incorporació a la plantilla de la Universitat.
  
3.4.5. El gaudiment d'aquesta beca podrà quedar sense efecte de no realitzar-se les aportacions econòmiques que, per projecte d'investigació, conveni o contracte amb la Universitat de València, donaren origen a aquesta convocatòria.
  
3.4.6. Igualment, la beca podrà quedar sense efecte per incompliment de les obligacions del becari, o per informe negatiu raonat del director de la beca.
  
3.4.7. La presentació de sol·licitud per a la concessió de la beca implicarà la total acceptació de les bases d'aquesta convocatòria per part del sol·licitant.
  
4. Documentació: instància, certificat acadèmic detallat i curriculum vitae amb fotocòpia que justifique l'adequació al perfil proposat i els mèrits aportats.
  
5. Termini de presentació de sol·licituds: les sol·licituds s'hauran de presentar al Registre General de la Universitat de València, durant els 15 dies hàbils següents a la data de publicació d'aquesta convocatòria, adreçades al vicerector d'Investigació.
  
6. Procediment de selecció: les sol·licituds les avaluarà un Tribunal delegat al efecte per la Comissió d'Investigació, segons el Reglament per a la Selecció de Becaris d'Investigació de la Universitat de València a càrrec de Projectes d'Investigació, aprovat per la Junta de Govern d'aquesta Universitat el 28 de maig de 1993. Les decisions de caràcter científic no podran ser recorregudes.
  
7. Informació: per a qualsevol informació sobre requisits i documentació, cal adreçar-se al Negociat d'Investigació de la Universitat de València.
  
Contra aquesta resolució, que posa fi a la via administrativa, s'hi podrà presentar un recurs contenciós administratiu davant el Tribunal Superior de Justícia de la Comunitat Valenciana, amb comunicació prèvia a la Universitat de València, segons estableix l'article 110.3 de la Llei 30/1992, de Règim Jurídic de les Administracions Públiques i del Procediment Administratiu Comú, en el termini de dos mesos, comptadors des de l'endemà de la data de la publicació.